OpenLLM-France/wikimedia huggingface dataset:
# Comtat de Montgomery (Maryland)

El Comtat de Montgomery (en anglès: Montgomery County) és un comtat localitzat al sud de l'estat de Maryland als Estats Units, als afores de Washington, DC. És un dels comtats més rics del país, i té el percentatge més alt de residents amb més de 25 anys (29,2%) que tenen graus de màster i doctorat. La ciutat més gran i la seu del comtat és la ciutat de Rockville. Segons el cens dels Estats Units del 2010, hi viuen 971.777 persones. Gràcies al sistema d'administració de Maryland, la majoria dels habitants del Comtat de Montgomery viuen en ciutats i pobles que no són incorporats (és a dir, sense administració pròpia). Alguns dels més grans són Silver Spring, Bethesda, i Germantown, l'última de les quals és més gran que Rockville. A part de la capital, l'altra ciutat incorporat més gran del comtat és Gaithersburg.

## Nom

El comtat va ser fundat l'any 1776 per la legislatura de Maryland, nomenat en honor de Richard Montgomery, general major en l'exèrcit Continental durant la Guerra d'Independència dels Estats Units. El comtat va ser format per la meitat del sud del Comtat de Frederick.

## Referències

* ↑ ; Keating, Dan «D.C. Suburbs Top List Of Richest Counties». Washingtonpost.com, 30-08-2006 [Consulta: 16 juliol 2009].
* ↑ American FactFinder, United States Census Bureau. «Còpia arxivada». Factfinder.census.gov. Arxivat de l'original el 2009-02-26. [Consulta: 22 febrer 2013].
* ↑ «Còpia arxivada». United States Census Bureau, 2010. Arxivat de l'original el 2011-08-18. [Consulta: 22 febrer 2013]. «Population, 2009 estimate […] 971,600»
# Firgas

Firgas és un municipi situat al nord de l'illa de Gran Canària, a les illes Canàries. Està format pels barris de Buenlugar, La Cruz, Los Lomitos, El Risco, Acebuche, La Caldera, Casablanca, Quintanilla, Rosales, Cambalud, Trapiche, Barranco de Las Madres, San Antón i Zumacal. Originàriament, Firgas era coneguda pels guanxes amb el nom d'Afurgad (Talaia). Més tard, ja en el segle xvi, apareix el nom de Firgas de Afurgad.

## Llocs d'interès

Entre els seus llocs d'interès turístic destaca el barranc de les Mil Fuentes i l'església parroquial, el Molí de farina i gofio, i un patrimoni natural en estar enclavat en el centre del Parc Natural Monte Doramas, a més de jaciments arqueològics datats entre els més antics de l'illa. D'interès turístic també és el casc de la Vila, amb una plaça i una font en cascada que ocupa un dels seus escarpats carrers on es poden observar mosaics portats de Sevilla amb estampes de les Illes Canàries i dels 21 municipis de l'illa de Gran Canària. En el 2006 es va reobrir L'Hostal en la muntanya de Firgas que va haver de ser remodelat en ser abandonat en la dècada dels 80 per filtracions d'aigües i dolenta qualitat dels materials.

## Economia

La principal riquesa de Firgas és l'hostaleria amb diversos asaderos en La Cruz, El Risco i La Caldera. També l'agricultura, destacant els cultius de plàtans, papes (patates) i hortalisses. En el municipi es troba un balneari i una fàbrica embotelladora d'aigua que duu el mateix nom que la localitat aigües mineromedicinals coneguda en l'arxipèlag.

## Festivitats

En el mes d'agost, Firgas celebra la festivitat del seu sant Patró San Roque, festes en la qual destaquen la "Portada del Pal" la finalitat del qual és festejar el port d'un pòster de fusta i alçar la bandera del patró San Roque, després d'haver dut el Pal per tots els carrers del poble enmig de l'algaravia i la música de xaranga. Un altre acte és la romiatge-ofrena en la qual cada barri i els romanís en general, construïxen les seves carretes que omplin de tipisme i ofrenes que són lliurades als peus del sant patró per a ajudar els més necessitats. La Vila de Firgas compta amb grups culturals entre els quals destaca la Societat Liceu de Firgas que en 2007 va complir el seu 75 aniversari. També Firgas posseeix col·lectius musicals com són el Patronat Escola de Música de Firgas, la Coral de la Vila de Firgas. En música folklòrica va comptar amb el grup Los Berreros i actualment amb el grup la Parranda de Firgas i el cos de ball "Miguel Gil"; als carnavals destaca la murga Los Relinchones Endiablados, participant anual en el carnaval de Las Palmas de Gran Canària.

## Evolució de la població

| Any | Població | Densitat |
| 1991 | 5,735 | - |
| 1996 | 6,526 | - |
| 2001 | 6,865 | 429.06/km² |
| 2002 | 6,927 | - |
| 2003 | 7,023 | 455.34/km² |
| 2004 | 7,060 | 479.62/km² |

## Enllaços externs

* Ajuntament de Firgas
* Firgas a la pàgina del Patronat de Turisme de Gran Canària Arxivat 2008-04-23 a Wayback Machine.
# El Coromines

«El Coromines» té aquests significats:

## En català

* Diccionari etimològic i complementari de la llengua catalana
* Onomasticon Cataloniae

## En castellà

* Diccionario crítico etimológico de la lengua castellana
* Diccionario crítico etimológico castellano e hispánico
* Breve diccionario etimológico de la lengua castellana
# Charmarita

La charmarita és un mineral de la classe dels carbonats, que pertany al grup de la quintinita. Rep el seu nom de Charles (1917-2003) i Marcelle (1918-2003) Weber, mineralogistes amateurs de Guilford, Connecticut (Estats Units), qui van contribuir àmpliament al coneixement de la Muntanya Saint-Hilaire, i els que també van trobar el mineral.

## Característiques

La charmarita és un carbonat de fórmula química Mn₄Al₂(OH)₁₂CO₃·3H₂O. Va ser aprovada com a espècie vàlida per l'Associació Mineralògica Internacional l'any 1998.
Segons la classificació de Nickel-Strunz, la charmarita pertany a «05.DA: Carbonats amb anions addicionals, amb H₂O, amb cations de mida mitjana» juntament amb els següents minerals: dypingita, hidromagnesita, giorgiosita, widgiemoolthalita, artinita, indigirita, clorartinita, otwayita, zaratita, kambaldaïta, cal·laghanita, claraïta, hidroscarbroïta, scarbroïta, caresita, quintinita, stichtita-2H, brugnatel·lita, clormagaluminita, hidrotalcita-2H, piroaurita-2H, zaccagnaïta, comblainita, desautelsita, hidrotalcita, piroaurita, reevesita, stichtita i takovita.

## Formació i jaciments

Va ser descoberta a la pedrera Poudrette, al mont Saint-Hilaire, a La Vallée-du-Richelieu RCM, Montérégie (Quebec, Canadà). Aquesta pedrera és l'únic indret on ha estat trobada aquesta espècie mineral.

## Referències

* ↑ «Charmarite» (en anglès). Mindat. [Consulta: 28 maig 2017].
Supergrup de la hidrotalcita :
# Joan Robinson

Joan Violet Robinson (Surrey, Anglaterra, 31 d'octubre del 1903 – Cambridge, 5 d'agost del 1983) fou una economista anglesa postkeynesiana. Filla del general sir Frederich Maurice i esposa del destacat economista E.A.G. Robinson (actual editor de l'Economic Journal), va ser professora d'economia de la Universitat de Cambridge. Participà com a col·laboradora a l'obra màxima de Keynes Teoria general de l'ocupació, l'interès i el diner (1936) rebent el seu grat reconeixement al pròleg del llibre. El 1942 va publicar un assaig sobre economia marxista intentant fer èmfasi en l'essència econòmica de l'obra de Karl Marx. Ara bé, admirada pel creixement econòmic de les dècades del cinquanta i seixanta, el seu treball en l'estudi del creixement econòmic, així com de la teoria del capital són la seva herència més destacada. Això no obstant, va ser al principi de la seva vida laboral, quan mostrà interès en l'àmbit de la competència imperfecta.
# Damla Çakıroğlu

Damla Çakıroğlu (Ankara, 22 de juny de 1994) és una jugadora de voleibol turca. Actualment juga a l'equip de voleibol femení Eczacıbaşı VitrA. Abans va jugar a l'equip de la seva escola TVF Güzel Sanatlar ve Spor Lisesi (Institut per a les Arts i els Esports), becada per la Federació de Voleibol de Turquia (TVF). Va ser la capitana de la selecció nacional turca sub-20 de voleibol.
Damla Çakıroğlu és filla de Merih Çakıroğlu, conegut entrenador de basquetbol.

## Vegeu també

* Ceylan Arısan
* Neslihan Demir
* Ece Hocaoğlu
* Bahar Toksoy
* Polen Uslupehlivan

## Referències

* ↑ http://www.fivb.org/EN/volleyball/competitions/Youth/Women/2011/Teams.asp?Tourn=MJ2011&Team=TUR
* ↑ https://www.fanatik.com.tr/merih-cakiroglu-son-yolculuguna-ugurlandi-2002525
* ↑ http://spor.internethaber.com/basketbolcu-babanin-voleybolcu-kizi-1308772h.htm

## Enllaços externs

* Fitxer a FIVB
# Herbert William Pugsley

Herbert William Pugsley (1868 - 1947) va ser un recol·lector de plantes i botànic anglès.

## Biografia

Pugsley va fer diversos viatges de col·lectes de plantes per França, Espanya, Alemanya, Itàlia, i Àustria.
A Espanya recopila mostres de Narcissos on va fer revisions de diferents espècies (N. asturiensis (Jord.) Pugsley). A Sierra Nevada, descriu l'endemisme Narcissus nevadensis Pugsley.
El 1930 va publicar, una monografia sobre Eufràsia i va identificar tres noves espècies. Euphrasia pseudokerneri (1936)
I el 1933 una monografia sobre Narcissos, on va descriure diverses noves espècies:
* Narcissus albescens Pugsley
* Narcissus alpestris Pugsley
* Narcissus confusus Pugsley
* Narcissus gayi (Hénon) Pugsley
* Narcissus leonensis Pugsley
* Narcissus nevadensis Pugsley
* Narcissus pallidiflorus Pugsley
* Narcissus portensis Pugsley
Altres espècies descrites per Pugsley:
* Fumaria purpurea Pugsley (1902)
* Jasione montana L. var. latifolia Pugsley

## Honors
### Eponímia

Porten el seu nom les publicacions:
* H. W. Pugsley Journal of Botany
* H. W. Pugsley The Naturalist

#### Espècies

* (Papaveraceae) Fumaria pugsleyana (Pugsley) Lidén
* (Amaryllidaceae) Narcissus × pugsleyi Fern.Casas
* (Asteraceae) Hieracium pugsleyi [[P.D.Sell]] & [[C.West]]

## Obres

* h.w. Pugsley. 1930. A revision of the British Euphrasiae. J Linn Soc Lond Bot 48: 467−544
* ----------------. 1933. A monograph of Narcissus, sub-genus Ajax. Journ. Roy. Hort. Soc. 58:17-93
* ----. 1939. Notes on Narcissi. Journ. Bot.77: 333-337
* ----. 1941. New species of Hieracium in Britain. J. Bot. 79
* ----. 1946. List of British species of Hieracium. J. Ecol. 33 Nº 2
* ----. 1948. A prodromus of the British Hieracia. Bot. J. Linn. Soc. 54: 1–356

## Referències

* ↑ Anales Jard. Bot. Madrid 41(1): 222 1984 (IK)
* ↑ Fontqueria 6: 41 1984 (IK)
* ↑ Watsonia 6: 96 1965 (IK)
* ↑ Es poden consultar els tàxons descrits per aquest autor a International Plant Names Index (anglès)
* «Detall de l'autor» (HTML) (en anglès). Índex Internacional de Noms de Plantes. International Organization for Plant Information (IOPI).

## Enllaços externs

* http://www2.nrm.se/fbo/chk/ttlista/ref.htm Arxivat 2011-08-23 a Wayback Machine.
# El mejor alcalde, el rey (pel·lícula)

El mejor alcalde, el rey (en italià Il miglior sindaco, il re) és una pel·lícula històrica i dramàtica de coproducció hispano-italiana del 1974 dirigida per Rafael Gil Álvarez. amb argument adaptat de l'obra de teatre El mejor alcalde, el rey de Lope de Vega. Fou protagonitzada per Analía Gadé, Simonetta Stefanelli i Ray Lovelock. Tot i gaudir d'un gran pressupost, fou un fracàs comercial

## Sinopsi

Sancho és un jove pastor d'una família de la petita noblesa arruïnada que vol casar-se amb la seva bella promesa, Elvira, però abans ha d'obtenir el permís del seu senyor, el comte. Aquest accedeix, però, després de conèixer a la jove se n'encapritxa i decideix raptar-la perquè no es casi i pugui fer-la seva. Disposat a recuperar a la seva promesa, Sancho acudeix al rei Alfons VII perquè l'ajudi. El sobirà, després de comprovar que l'honra de la noia ha estat tacada, disposa que el comte es casi amb ella i després sigui decapitat.

## Repartiment

* Analía Gadé - Felicia
* Simonetta Stefanelli - Elvira
* Ray Lovelock - Sancho
* Fernando Sancho - Comte
* Andrés Mejuto - El rei
* Pedro Valentín - Pelayo
* José Nieto - Nuño
* Antonio Casas - Celio
* Tomás Blanco - Alcalde
* Alejandro de Enciso - Julio
* Luis Induni - D. Enrique
* Fernando Sánchez Polack - Yuntero
* Rafael Corés - bisbe

## Premis

Als Premis del Sindicat Nacional de l'Espectacle de 1973 va rebre el premi a la millor música (Salvador Ruiz de Luna)

## Referències

* ↑ Bentley p.205
* ↑ El mejor alcalde el rey, abc.es
* ↑ Lope de Vega y el cine español (3). El mejor alcalde, el rey (Rafael Gil, 1973) per Rafael Nieto Jiménez. Centro Virtual Cervantes
* ↑ Félix Martialay El cine español durante el franquismo, p. 245-248

## Bibliografia

* Bentley, Bernard. A Companion to Spanish Cinema. Boydell & Brewer 2008.

## Enllaços externs

* Escenes de la pel·lícula a YouTube
# Enciso

Enciso és un municipi de la Rioja, a la regió de la Rioja Baixa, proper al límit amb la província de Sòria. Està travessat pel riu Cidacos. Al municipi comença La Ruta dels Dinosaures, que discorre diversos quilòmetres per pobles de la serra.

## Història

En el vot de Fernán González es nomena Enciso: "Omnes villæ de ambobus cameris, Orticosa, Enciso." En el segle xiii, els castells de Préjano i Enciso pertanyien a l'Orde de Calatrava, de qui els tenia per la seva vida Vela Ladrón de Guevara, i en agraïment a aquest favor i en remissió dels seus pecats, va donar a l'ordre tot el que posseïa a Écija; por Enciso y Préjano vuestros castilols que me dades, que tenga de vós en tenencia en toda la mi vida.

## Localitats del municipi

* Enciso
* Garranzo
* La Escurquilla
* Navalsaz
* Poyales
* Las Ruedas de Enciso
* Valdevigas
* El Villar de Enciso

## Bibliografia

* GOVANTES, Ángel Casimiro de (1846), Real Academia de La Historia, Diccionario Geográfico Histórico de España, Seccion II comprende La Rioja o toda la Provincia de Logroño y algunos pueblos de la de Burgos., reimp., Logroño, Consejería de Educación, Cultura y Deportes, (1986). ISBN 84-505-3985-4.

## Referències

* ↑ Govern de La Rioja. «Listado de municipios» (en castellà), 2016. Arxivat de l'original el 20 de gener 2022. [Consulta: 15 febrer 2021].

## Enllaços externs

* EncisoNet. Història i dades d'Enciso
* Centre paleontològic d'Enciso
# Chaim Topol

Chaim Topol (en hebreu: חיים טופול) (Tel-Aviv, Mandat Britànic de Palestina, 9 de setembre de 1935 - Tel-Aviv, Israel, 9 de març de 2023) va ser un actor israelià.

## Biografia

Va ser cantant i actor en la segona promoció de la companyia artística "Najal" de l'exèrcit israelià, cofundador de la companyia "Batzal Yarok" ('ceba verda'), i després va treballar en el teatre i en pel·lícules del seu país, Israel. La seva obra més famosa, amb la qual va guanyar un Globus d'Or i va estar nominat a l'Oscar el 1971 va ser Fiddler in the roof, en català El violinista a la teulada.
Altres de les seves més notables aparicions en cinema van ser Galileu (1975), en què va interpretar Galileo Galilei, Flash Gordon (1980), en què se'l va poder veure com el doctor Hans Zarkov, ajudant Flash Gordon a lluitar contra el malvat Ming, i Només per als teus ulls (1981), en què va interpretar el paper de Milos Columbo.

## Filmografia

Filmografia:
* El Dorado (1963) - Benny Sherman
* Sallah Shabbati (1964) - Sallah Shabbati
* L'ombra d'un gegant (Cast a Giant Shadow) (1966) - Abou Ibn Kader
* Ervinka (1967) - Ervinka
* A Talent for Loving (1969)
* Before Winter Comes (1969) - Janovic
* The Going Up of David Lev (1971) (TV) - Chaim
* Ha-Tarnegol (1971)
* El violinista a la teulada (Fiddler on the Roof) (1971) - Tevye
* The Public Eye (1972) - Julian Cristoforou
* Galileu (1975) - Galileo Galilei
* The House on Garibaldi Street (1979) (TV) - Michael
* Flash Gordon (1980) - doctor Hans Zarkov
* Només per als teus ulls (For Your Eyes Only) (1981) - Milos Columbo
* The Winds of War (1983) (minisèrie de TV) - Berel Jastrow.
* Roman Behemshechim (1985) - Effi Avidar
* Queenie (1987) (TV) - Dimitri Goldner
* Tales of the Unexpected "Mr. Knowall" (1988) (TV) - professor Max Kelada
* War and Remembrance (1988) (TV) - Berel Jastrow
* SeaQuest DSV "Treasure of the Mind" (1993) (TV) - Dr. Rafik Hassan
* Time Elevator (1998) - Shalem
* Left Luggage (1998) - Sr. Apfelschnitt

## Premis
### Oscar

| Any | Categoria | Pel·lícula | Resultat |
| 1971 | Oscar al millor actor | El violinista a la teulada | Candidat |

## Referències

* ↑ «Mor Chaim Topol, l'actor dEl violinista a la teulada', als 87 anys L'actor ha mort després d'una lluita d'anys contra l'Alzheimer». El Nacional, 09-03-2023 [Consulta: 9 març 2023].
* ↑ «biografia de Chaim Topol». Imdb.
* ↑ «Biografia de Chaim Topol». The New York Times.
* ↑ «Chaim Topol, premis». The New York Times.
* ↑ «Filmografia de Chaim Topol». The New York Times.
# Jack Sholder

Jack Sholder (8 de juny del 1945, Filadèlfia, Estats Units) és un director de cinema estatunidenc.

## Filmografia

* 1973: The Garden Party
* 1982: Alone in the Dark
* 1985: A Nightmare on Elm Street Part 2: Freddy's Revenge
* 1987: Ocult (The Hidden)
* 1988: Vietnam War Story II (vídeo)
* 1989: Renegades
* 1990: By Dawn's Early Light (TV)
* 1990: Tales from the Crypt (sèrie TV)
** Fitting Punishment (1990)
* 1990: Gabriel's Fire (sèrie TV)
** To Catch a Con: Part 1 (1990)
* 1993: 12h01 - presoner del temps (12:01) (TV)
* 1994: Natural Selection (TV)
* 1995: The Omen (TV)
* 1995: Sketch Artist II: Hands That See (TV)
* 1996: Generation X (TV)
* 1997: Runaway Car (TV)
* 1997: Pensacola: Wings of Gold (sèrie TV)
* 1999: Mortal Kombat: Conquest (sèrie TV)
** The Serpent and the Ice (1999)
* 1999: Wishmaster 2: Evil Never Dies (vídeo)
* 2000: Supernova: La fi de l'univers (Supernova)
* 2001: Arachnid
* 2002: Beeper
* 2003: Tremors (sèrie TV)
* 2004: 12 Days of Terror (TV)
# Fidel Ángel Cadena Serrano

Fidel Ángel Cadena Serrano o Fidel Cadena (María de Huerva, 1954) és un fiscal espanyol.
Va estudiar a l'escola dels Escolapis de Saragossa i es va llicenciar en Dret per la Universitat de Saragossa, on anys després va ser professor. Va ser company de promoció de Javier Zaragoza. Els primers anys va exercir la seva carrera de fiscal a Girona, Bilbao, Osca i Avila. El 1990 va començar a treballar a la Fiscalia del Tribunal Superior de Justícia d'Aragó. El 2007 fou nomenat fiscal del Tribunal Suprem. Contrari a l'avortament, el 2013 fou nomenat membre Comitè de Bioètica pel ministre de Justícia, Alberto Ruiz-Gallardón, quan el Partit Popular va aprovar la reforma de la llei de l'avortament.
El 16 de març del 2015 va ser nomenat fiscal en cap de la Sala Penal del Tribunal Suprem espanyol. Ha treballat en casos com la sentència per l'Atemptat de Madrid de l'11 de març de 2004, la causa contra Baltasar Garzón Real per cursos de la Universitat Joan Carles I a Nova York, l'acusació contra Carlos Fabra Carreras contra la Hisenda Pública, el cas d'un home que va matar dos guàrdies civils a Navarra, el cas José Bretón i el del Cas Palau relacionat amb el Palau de la Música Catalana, entre d'altres.
Enviat pel fiscal general de l'Estat, Julián Sánchez Melgar, l'abril de 2018 va anar a l'Haia per intentar salvar l'euroordre enviada per Pablo Llarena reunint-se amb els fiscals d'Schleswig Holstein, cosa que no va aconseguir. Va ser un dels fiscals del Tribunal Suprem durant el Judici al procés independentista català.
És pare de cinc fills, autor de diversos llibres i ha estat també professor a la facultat de Dret de la Universitat de Saragossa, a part de preparador de fiscals que pretenen ingressar a la carrera. Ha rebut la Creu de San Raimundo de Peñafort.

## Referències

* 1 2 «Guia del judici de l'1-O». [Consulta: 4 febrer 2019].
* ↑ Aragón, El Periódico de. «Fidel Cadena tomó posesión como fiscal del Tribunal Supremo» (en castellà). [Consulta: 4 febrer 2019].
* ↑ NacióDigital. «El fiscal conservador que actua contra Forcadell i que va rebre l'aval de Gallardón | NacióDigital». [Consulta: 4 febrer 2019].
* ↑ «C.G.P.J - CGPJ». [Consulta: 4 febrer 2019].
* ↑ Zaragoza, Ramón J. Campo. «Fidel Cadena: "Los menores son las grandes víctimas del acoso en internet"» (en castellà), 19-06-2016. [Consulta: 4 febrer 2019].
* ↑ Aragón, El Periódico de. «Fidel Cadena tomó posesión como fiscal del Tribunal Supremo» (en castellà). [Consulta: 15 febrer 2019].
# Damla

Damla significa gota en turc i s'utilitza com a nom de dona. Persones amb el nom Damla inclouen:
* Damla Çakıroğlu - jugadora de voleibol turca
* Damla Demirdön - futbolista turca
* Damla Sönmez - actriu turca
# Hans Vredeman de Vries

Hans Vredeman de Vries (Ljouwert, Senyoria de Frísia, Disset Províncies, Sacre Imperi Romà, 1527 - Anvers, Comtat de Flandes, Disset Províncies, Sacre Imperi Romà, 1604) fou un pintor, gravador i tractadista del Renaixement flamenc.
Gairebé totes les seves obres són de pintura arquitectònica i es distingeixen pels seus efectes de llum i de perspectiva. Influït per Serlio i l'Escola de Fontainebleau va publicar nombrosos gravats. La seva influència, al seu torn, va ser important en el nord d'Europa.

## Referències

* ↑ «Hans Vredeman» (en neerlandès). RKD. [Consulta: 26 abril 2016].

## Bibliografia

* Hans Jantzen, Das Niederländische Architekturbild, Braunschweig, Klinkhardt & Biermann, 1910
* Bernard G. Maillet, La Peinture Architecturale des Ecoles du Nord : les Intérieurs d'Eglises 1580-1720, Pandora Publishers Wijnegem, 2012, ISBN 9789052353371

## Enllaços externs

* Architectura
* The Delft University on Vredeman de Vries
* University of Heidelberg 28 planxes de "Pictores, statuarii, architecti, latomi, et quicunque principum magnificorumque virorum memoriae aeternae inservitis, adeste" (1620)
* Ornaments de Vredeman de Vries al museu de Schleswig-Holstein
* Obres digitalitzades de Hans Vredeman de Vries Arxivat 2011-05-18 a Wayback Machine. Biblioteca Digital Hispánica de la Biblioteca Nacional de España
# El beso de la tierra

El beso de la tierra és una pel·lícula espanyola de curtmetratge del 1999 dirigida per Lucinda Torre i ambientada a Astúries.

## Sinopsi

Pablo és un asturià originari de la conca minaire que va emigrar a París i hi viu com a escriptor. Quan decideix tornar per comunicar una notícia al seu millor amic, es troba amb records i realitat que l'enfronten amb una realitat tràgica.

## Repartiment

* Pedro Mari Sánchez - Pablo
* Asunción Balaguer - Amalia
* Tomás del Estal - Javier
* Txema Blasco - José
* Emma Aguirre - Mari

## Nominacions i premis

Nominada al Goya al millor curtmetratge de ficció. Va guanyar el premi especial del jurat al Festival Internacional de Cinema de Gijón i el premi de l'audiència del Festival Internacional de Cinema de Dones de Créteil.

## Referències

* ↑ El beso de la tierra a l'Arxiu en línia de la Mostra Internacional de Films de Dones.
* ↑ El beso de la tierra, al web dels Premis Goya
* ↑ Alcuentru con...Lucinda Torre y Juan Gona, gijon.es, 21 de novembre de 2009

## Enllaços externs

* El beso de la tierra, part 1 a Youtube
* El beso d la tierra, part 2 a Youtube